钦定古今图书集成/历象汇编/岁功典/第072卷 > 中秋不见月 明解缙
## 钦定古今图书集成/历象汇编/岁功典/第072卷 > 中秋不见月 明解缙

吾闻《广寒》“八万三千修月斧，暗处生明缺处补。不知
七宝何以修合成孤光洞彻乾坤万万古。三秋正中
夜当午，佳期不拟姮娥误。酒杯狼籍烛无辉，天上人
间隔风雨。玉女莫乘鸾，仙人休伐树。天柱不可登，虹
桥在何处？帝阍悠悠叫无路，吾欲斩蜍蛙，磔冥兔。坐
令天宇绝纤尘，世上青霄粲如故。黄金为节玉为辂”，
缥缈鸾车烂无数。水晶帘外河汉横，冰壶影里笙歌
度。云旗尽下飞元武。青鸟衔书报王母。但期岁岁奉
宸游，来看《霓裳》羽衣舞。

郎瑛《七修类槁》云：“永乐中，中秋开宴不见月，圣情不怿。学士解缙口占《落梅风》一阕云：‘姮娥面，今夜圆，下云帘不著臣见𢬵。今宵倚阑不去眠，看谁过、广寒宫殿’。又赋长短句一首，上览之欢甚，为停杯以待。夜午，月复见，上大笑曰：‘解缙真才子，夺天手也’。命宫人满酌宣劝，尽懽而罢。此事国史、家传俱未载，实千古君” 臣美谈盛事也。谨识之于此。

===中秋对月　　　　　　　　　　童轩===吟倚南楼思爽然，蟾光飞上一轮圆。九霄清露漙金
镜，万顷澄波泛白莲。云母屏开秋似练，水晶帘卷夜
如年。何因得步临皋下，唤起坡仙共泛船。